Aeronau

Una aeronau ye cualsiquier aparato con capacidat ta despegar, aterrizar y navegar por l'atmosfera, podendo amás transportar personas, animals u cosas. Seguntes a OACI, aeronau ye tota maquina que puet desplazar-se en l'atmosfera por reaccions de l'aire que no sían as reaccions d'o mesmo contra a superficie d'a tierra.

Existen dos tipos d'aeronau:

Os aerostatos, que son mas liucheros que l'aire, estioron os primers en estar desenvolicatos. Puyan debito a lo prencipio d'Arquimedes, y se caracterizan por contener un fluyito gaseoso de menor densidat que l'aire. En iste grupo se troban os dirichibles y globos aerostaticos.

Os aerodinos son aeronaus mas pesatas que l'aire, y son as unicas que pueden chenerar sustentación. A sustentación puet chenerar-se por alas fixas (aeronaus d'alas fixas) u rotatorias (aeronaus d'alas rotatorias).

As aeronaus pueden estar tamién tripulatas y no tripulatas, istas zagueras ditas UAV (de l'anglés Unmanned Aerial Vehicle) o RPV (Remotely Pilots Vehicle) y atros nombres menos utilizatos.

Unatra clasificación ta as aeronaus podría estar por o suyo uso civil o militar.

 Referencias 

 Vinclos externos 

Categoría:Aeronautica
Categoría:Vehíclos